قندهار ولایتی خصوصی متشبث لری هندوستان لیک متخصص لر بیلن بیرگه دواسازلیک فابریکه سی قورماقچی.
خصوصی متشبث لر دن بیری بولگن محمود کرزی, افغانستان شهرسازلیک و مسکن وزیری سید سادات منصور نادری بیلن بولیب اوتگن بیر اوچره شووی جریانیده اوشبو پلان باره سیده معلومات بیردی.
کرزی, قندهار ولایتی خصوصی متشبث لری نینگ افغانستان نینگ اوزیده یوقاری کیفیت گه ایگه دوا تولید ایتیلیشی اوچون هندوستان لیک متخصص لرنینگ همکارلیگی بیلن بیر دوا سازلیک فابریکه سی قوریش نی ریجه لیتگن لیک لری نی بیلدیردی.
کرزی, قندهار ده عینو مینه ساحه سیده اوشبو فابریکه نینگ قوریلیشی اوچون کوپلب جای نینگ کورسه تیلگن لیگی نی ایسله تیب اوتدی.
نادری ایسه, اوشبو فابریکه نینگ قوریلیشی نینگ افغانستان اوچون کتته بیر موفقیت دن عبارت بوله دیگن لیگی گه دقت قره تدی.
عینی دمده نادری, اوشبو فابریکه نینگ منطقه یشاوچی لری گه ضرر بیرمیدیگن بیر شکلده اویغون بیر جایده قوریلیشی کیره ک ایکن لیگی نی بیلدیردی.
بوندن تشقری نادری, فابریکه نینگ قوریله دیگن جای نینگ کوریب چیقیلیشی اوچون بیر هیئت تعین قیلدی.
